**“G’ALLA-ALTEG” акциядорлик жамияти**

**Бошқарувининг 30 - сонли йиғилиш**

**Б А Ё Н Н О М А С И**

« 3 » октябр 2023 йил Тошкент шаҳар

**Қатнашдилар:**

Бошқарув раиси : А.А.Кадиров

Бошқарув аъзолари: В.Д.Смирнов, Қ.Т.Қувватов,

Х.Ю.Холбоев, А.М.Эшмаматов.

**Таклиф қилинганлар:**

Стратегик режалаштириш ва бизнесни ривожлантириш

бўлими – А.Холхўжаев

Маркетинг ва ички сотув бўлими бошлиғи –Б.Ташметов

Котиба: Ф.Артикова

Жами: 8 киши

**К У Н Т А Р Т И Б И :**

**Корхонада ишлаб чиқарилган 1-навли ун маҳсулотининг биржа савдоларида сотиш нарҳини кўриб чиқиш тўғрисида.**

Йиғилишни Бошқарув раиси А.А.Кадиров олиб бориб, йиғилиш қатнашчиларини Молиявий ишлар бўйича директор Қ.Қувватовнинг 2023 йил 3 октябрдаги билдиришнома билан мурожаат қилганини билдирди. Ушбу билдиришномада **Ўзбекистон Республикаси Вазирлар Махкамасининг 2023 йил 15 сентябрдаги №-475 сонли қарорига асосан,** **корхонада электр энергия тарифи нархи 1 кВт/соат учун 450 сўмдан 900 сўмга ошиши, табий газнинг 1 куб.метри 660 сўмдан 1500 сўмга ошиши,** шунингдек, 2023 йил 9 ой якуни бўйича жамиятда маҳсулот ишлаб чиқариш харажатлари ошганлиги муносабати билан 2023 йил 3 октябрдан Жамғарма буғдойидан ишлаб чиқариладиган 1-навли ун маҳсулотини нон ишлаб чиқарувчиларига сотиш нархини (қопсиз) 1 кг учун ҚҚС билан 4200 сўмдан хамда Биржа буғдойидан ишлаб чиқариладиган (қопли) 1- навли ун маҳсулотини 1 кг учун ҚҚС билан 4500 сўмдан белгилаб берилиши сўралган.

Корхонада ишларни тизимли ҳамда самарали ташкил этиш, ички бозорда нархлар барқарорлигини таъминлаш ҳамда аҳолини ун ва ун маҳсулотлари билан узлуксиз таъминлаш мақсадида, корхонада ишлаб чиқариш сарф-харажатларининг ошишини инобатга олиб, Тошкент шахри ва Тошкент вилоятида жойлашган ун ишлаб чиқариш корхоналари томонидан ишлаб чиқарилаётган 1-навли ун махсулотининг Биржа савдоларида сотилаётган ўртача нархини инобатга олиб, 2023 йил 3 октябрдан корхонада Жамғарма буғдойидан ишлаб чиқариладиган 1-навли ун маҳсулотини нон ишлаб чиқарувчиларига сотиш нархини (қопсиз) **1 кг учун ҚҚС билан 4200 сўмдан** хамда Биржа буғдойидан ишлаб чиқариладиган (қопли) 1- навли ун маҳсулотини **1 кг учун ҚҚС билан 4500** сўмдан қилиб белгилаш таклифини берди.

Бошқарув аъзоси В.Смирнов 2023 йил 1 октябр ҳолатига тайёр маҳсулот омборидаги мавжуд 1289.8 тонна ун махсулотининг нархини ўзгаришсиз қолдириш, яъни 1 кг учун (қопсиз) 3900 сўм, 1 кг учун (қопли) 4200 сўм белгиланган нарх асосида қолдиқ ун маҳсулотини сотиш лозимлигини билдириб ўтди.

Молиявий ишлар бўйича директор Қ.Қувватов, бозор механизмидан келиб чиқиб, ушбу ун маҳсулотининг янги нарх асосида биржа савдоларига қўйилиши мақсадга мувофиқ бўлишини, бу эса корхонада даромад келтиришини фойда эришилишига, ҳамда айланма маблағнинг ортишини гапириб ўтди.

Маркетинг ва ички сотув бўлими бошлиғи Б.Ташметов сўзга чиқиб, ҳозирги кунда Республикамиз биржа савдорларида 1-навли ун махсулотининг Тошкент шахри ва Тошкент вилоятида жойлашган корхоналардаги нархи ўртача 1 кг учун 4200-4500 сўмни ташкил этишини, ушбу нарх бўйича биржа савдоларига қўйиш мумкинлигини билдирди.

Бош бухгалтер А.Эшмаматов юқоридаги берилган таклифлардан келиб чиққан ҳолда, юқоридаги нарх асосида белгилаш мумкинлигини маълум қилди ва ҳисобот бўлими юқоридаги ўзгартириладиган нарх асосида ун маҳсулоти ҳисобини юритишини билдириб ўтди.

Йиғилиш раиси берилган таклифларни овозга қўйди.

Маъқулладилар – 5 киши

Қаршилар - йўқ

Беътарафлар - йўқ

Таклиф бир овоздан қабул қилинди.

Кун тартибидаги масала юзасидан билдирилган фикр ва мулоҳазалардан келиб чиқиб, жамият бошқарувининг йиғилиши,

**Қ А Р О Р Қ И Л А Д И:**

1. Молиявий ишлар бўйича директор Қ.Қувватовнинг 2023 йил 3 октябрдаги билдиришномаси маълумот ва ижро учун қабул қилинсин.

2. 2023 йил 3 октябрдан корхонада Жамғарма буғдойидан ишлаб чиқариладиган 1-навли ун маҳсулотини нон ишлаб чиқарувчиларига сотиш нархини (қопсиз) **1 кг учун ҚҚС билан 4200 сўмдан** хамда Биржа буғдойидан ишлаб чиқариладиган (қопли) 1- навли ун маҳсулотини **1 кг учун ҚҚС билан 4500** **сўм** қилиб белгилансин.

3. Корхона омбордаги мавжуд қолдиқ 1289.8 тонна 1-навли ун махсулотининг сотилиш нархи ўзгаришсиз қолдирилсин.

4. Стратегик режалаштириш ва бизнесни ривожлантириш бўлими –А.Холхўжаев 2023 йил 3 октябрдан ишлаб чиқариладиган 1-навли ун маҳсулотининг нархномасини (калкуляция) ишлаб чиқсин.

5. Бухгалтерия бўлими А.Эшмаматов юқоридаги белгиланган нарх асосида ун ҳисобини юритсин.

6. Мазкур йиғилиш қарорини назорат қилишни ўз зиммамда қолдираман.

**Бошқарув раиси А.А.Кадиров**

**Котиб Ф.Артикова**